11. ΝΟΜΟΘΕΤ. ΔΙΑΤΑΓΜΑ της 30 Ιουλ./17 Αυγ. 1929 Περί της εκτελέσεως του ν. 4010 Έχοντες υπ’ όψει τα άρθ. 3, 10, 11, 25 και 29 του Ν. 4010 «περί τροποποιήσεως των ισχυουσών διατάξεων περί ενεργείας προμηθειών του Δημοσίου» ως ούτος ετροποποιήθη και συνεπληρώθη δια του Ν.Δ. της 11 Μαΐου 1929, απεφασίσαμεν και διατάσσομεν. Άρθρ.1.-Η κατά το άρθρ. 3 του ν. 4010 αποζημίωσις των μελών της επιτροπής ορίζεται κατά μήνα επί τη βάσει καταστάσεως εξαγομένης εκ του βιβλίου των επισήμων πρακτικών, υπογραφομένης υπό του προέδρου της επιτροπής και εμφαινούσης τον αριθμόν των συνεδριάσεων εις ας έλαβε μέρος έκαστον μέλος τακτικόν ή αναπληρωματικόν. Άρθρ.2.-Η αποζημίωσις του γραμματέως (ορίζεται εις δραχ. 1.500, των δε βοηθών αυτού, οίτινες δεν δύνανται να είναι πλείονες των δέκα, εις δραχ. 1.000 και) δικαιολογείται δια μηνιαίας καταστάσεως υπογραφομένης υπό του προέδρου και του γραμματέως της επιτροπής. Το άρθρ. 2 ετροποποιήθη ως άνω δια του Π.Δ. 2/9 Μαΐου 1931. Περί της αποζημιώσεως του Γραμματέως της Ε.Κ.Π. βλ. την κατωτέρω νεωτέραν νομοθεσίαν. Άρθρ.3.-1.Τα οικεία εντάλματα εκδίδονται υπό του υπουργείου των Οικονομικών επί τη βάσει των κατά τα άρθρ. 1 και 2 του παρόντος καταστάσεων. 2.(Μεταβατική διάταξις). Άρθρ.4.-1.Τα εντάλματα πληρωμής των αμοιβών των μελών επιτροπών παραλαβών εκδίδονται επί τη βάσει: α)του υπό της επιτροπής καθοριζομένου γενικού τιμολογίου αμοιβών, εξαγομένου εκάστοτε εκ των επισήμων πρακτικών, και β)καταστάσεως υπογραφομένης υπό του προέδρου και περιλαμβανούσης τας ημέρας εργασίας εκάστου μέλους. Άρθρ.5.-1.Προκειμένου περί αμοιβών εμπειρογνωμόνων, αύται ορίζονται εκάστοτε δι’ αποφάσεως της επιτροπής, το δε οικείον ένταλμα εκδίδεται επί τη βάσει οικείου αποσπάσματος εκ των επισήμων πρακτικών. 2.Αι αμοιβαί των μελών διαιτητικών επιτροπών ορίζονται και δικαιολογούνται κατά τα εν εδάφ. 1 του παρόντος άρθρου οριζόμενα. Άρθρ.6.-Εν περιπτώσει μετακινήσεως της επιτροπής Κ.Π. ή μελών και του εκ δημοσίων υπαλλήλων προσωπικού αυτής ή επιτροπών παραλαβών, ως δικαιολογητικά δια την  έκδοσιν  των  οικείων  ενταλμάτων πληρωμής επισυνάΣελ. 237 Υπηρεσία Κρατικών Προμηθειών. 25.Δ.α.11 πτονται αποφάσεις της επιτροπής α)περί της τοιαύτης μετακινήσεως και β)περί της χορηγητέας εκάστω μετακινουμένω ημερησίας αποζημιώσεως. 